ai4bharat/Pralekha huggingface dataset:
खाण मंत्रालय
देशातील खनिज उत्पादनात मे 2023 मध्ये 6.4% वाढ
एप्रिल- मे 2022-23 दरम्यान एकूण वाढ 5.8 % नोंदवली गेली
महत्त्वाच्या दहा खनिज उत्पादनात सकारात्मक वाढ
नवी दिल्ली, 25 जुलै 2023
मे - 2023 महिन्यासाठी  खाण आणि उत्खनन क्षेत्राच्या खनिज उत्पादनाचा निर्देशांक 128.1 वर पोहोचला जो इंडियन ब्युरो ऑफ माइन्स  च्या तात्पुरत्या आकडेवारीनुसार मे 2022 मधील पातळीच्या तुलनेत 6.4% जास्त आहे. त्याच वेळी, एप्रिल - मे, 2022-23 या कालावधीसाठी मागील वर्षाच्या याच कालावधीच्या तुलनेत एकत्रित वाढ 5.8 % इतकी आहे.
मे - 2023 मध्ये महत्त्वाच्या खनिजांची उत्पादन पातळी पुढील प्रमाणे होती: कोळसा 762 लाख टन, लिग्नाइट 35 लाख टन, पेट्रोलियम  25 लाख टन, लोह खनिज 253 लाख टन, चुनखडी 387 लाख टन, नैसर्गिक वायू  2838 दशलक्ष घन. मी., बॉक्साइट 2386 हजार टन, क्रोमाईट 372 हजार टन, तांबे कॉन्क. 9 हजार टन, शिसे  33 हजार टन, मॅंगनीज खनिज 329 हजार टन, झिंक कॉन्क. 133 हजार टन, फॉस्फोराईट 140 हजार टन, मॅग्नेसाइट 11 हजार टन आणि सोने 97 किलो.
मे 2022 च्या तुलनेत मे 2023 मध्ये सकारात्मक वाढ दर्शविणाऱ्या महत्त्वाच्या खनिजांमध्ये यांचा समावेश आहे: मॅंगनीज धातू , मॅग्नेसाइट , तांबे कॉन्क , क्रोमाइट ,लोह धातू , चुनखडी , शिसे , कोळसा , बॉक्साईट  आणि झिंक कॉन्क .
नकारात्मक वाढ दर्शविणाऱ्या इतर महत्त्वाच्या खनिजांमध्ये यांचा समावेश आहे: नैसर्गिक वायू , पेट्रोलियम  , फॉस्फोराईट  आणि लिग्नाइट .
S.Thakur/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 87
भारतीय निवडणूक आयोग
इव्हीएम आणि व्हीव्हीपॅटचे मोठ्या प्रमाणावरील कथित अपयशाचा अंदाज अतिशयोक्तीपूर्ण- केंद्रीय निवडणूक आयोग
नवी दिल्ली, 28 मे 2018
महाराष्ट्र आणि उत्तर प्रदेशातील पोट निवडणुकीत इलेक्ट्रॉनिक मतदान यंत्र आणि व्हीव्हीपॅटमधील मोठ्या प्रमाणावरील कथित अपयश आणि मतदानातील व्यत्ययाबाबत आलेले वृत्त म्हणजे अतिशयोक्तीपूर्ण अंदाज असल्याचे केंद्रीय निवडणूक आयोगाने स्पष्ट केले आहे.
लोकसभा किंवा राज्य विधानसभांच्या सार्वत्रिक अथवा पोटनिवडणुकांसाठी केंद्रीय निवडणूक आयोग पुरेशा प्रमाणात राखीव इलेक्ट्रॉनिक मतदान यंत्र आणि व्हीव्हीपॅट वाटप करत असल्याचे आयोगाने स्पष्ट केले आहे. मतदानाच्या दिवशी मतदान आणि व्हीव्हीपॅट यांच्यात बिघाड झाल्याचा अहवाल प्राप्त झाल्यानंतर बिघाड झालेल्या यंत्रांच्या जागी 30 मिनिटांपेक्षा कमी कालावधीत नवी यंत्र पुरवली जातात, असेही आयोगाने म्हटले आहे.
महाराष्ट्रातल्या भंडारा-गोंदिया लोकसभा मतदार संघातल्या 35 मतदान केंद्रांवरील मतदान रद्द झाल्याच्या काही वृत्त वाहिन्यांवरील बातम्या तथ्यांवर आधारीत नसल्याचेही निवडणूक आयोगाने स्पष्ट केले आहे. या मतदार संघातील कुठल्याही मतदान केंद्रावरील मतदान रद्द करण्यात आले असून आवश्यक त्या ठिकाणी पर्यायी व्यवस्था करण्यात आल्यानंतर मतदान सुरळीत सुरू आहे, असेही स्पष्ट करण्यात आले आहे.
B.Gokhale/J.Patankar/P.Kor
(Visitor Counter : 92
वाणिज्य आणि उदयोग मंत्रालय
भारत-ब्रिटन यांनी मुक्त व्यापार करार आणि त्यासाठी टप्प्याटप्प्याने मर्यादित व्यापार करार करण्याप्रति कटिबद्धता व्यक्त केली
(24 जुलै 2020 रोजी भारत आणि ब्रिटनच्या 14 व्या संयुक्त आर्थिक आणि व्यापार समितीची आभासी बैठक पार पडली. वाणिज्य आणि उद्योग मंत्री श्री पियुष गोयल आणि ब्रिटनच्या आंतरराष्ट्रीय व्यापार मंत्री श्रीमती एलिझाबेथ ट्रस्स यांच्या सह-अध्यक्षतेखाली ही बैठक झाली. त्यांना वाणिज्य आणि उद्योग राज्यमंत्री हरदीपसिंग पुरी आणि ब्रिटनचे आंतरराष्ट्रीय व्यापार मंत्री रानिल जयवर्धना यांनी सहकार्य केले.
मुक्त व्यापार करार आणि त्या दृष्टीने टप्प्याटप्प्याने व्यापार करार  करण्याप्रति सामायिक कटिबद्धता गोयल आणि ट्रस्स यांनी व्यक्त केली. उभय देशांमध्ये विस्तृत चर्चेसाठी राज्यमंत्री पुरी आणि जयवर्धने यांची मासिक बैठक होणार आहे. हीच चर्चा पुढे नेण्यासाठी वाणिज्य मंत्री गोयल आणि ट्रस्स यांच्या नेतृत्वाखाली नवी दिल्ली येथे वर्षअखेरीस बैठक आयोजित करण्यात येईल. उभय देशांमधील संयुक्त आर्थीक आणि व्यापार समिती च्या मागील बैठकीत स्थापन झालेल्या आयुर्विज्ञान आणि आरोग्य, अन्न व पेय यांवरील संयुक्त कार्य गट मंत्र्यांनी यावेळी त्यांच्या शिफारशी सादर केल्या.
पूर्ण सत्रांनंतर वाणिज्य आणि उद्योग राज्यमंत्री हरदीपसिंग पुरी, ब्रिटनचे आंतरराष्ट्रीय व्यापार राज्यमंत्री रनिल जयवर्धना आणि ब्रिटनचे गुंतवणूक राज्यमंत्री जेरी ग्रिमस्टोन यांच्या अध्यक्षतेखाली औपचारिक चर्चा झाली. .यावेळी त्यांनी भारतीय उद्योग महासंघाचे महासंचालक चंद्रजित बॅनर्जी आणि इंडिया यूके सीईओ फोरमचे सह-अध्यक्ष अले पिरामल यांच्यासह उद्योजकांशी संवाद साधला.
दोन्ही देशांनी मोकळेपणाने चर्चा केली आणि भारत आणि ब्रिटन दरम्यान दीर्घकालीन व्यापार आणि आर्थिक संबंधांचे पुनरुज्जीवन करण्याप्रति सामायिक वचनबद्धता व्यक्त केली. दोन्ही देशांनी विशेषतः कोविड-19 महामारी लक्षात घेऊन आरोग्य क्षेत्रात सहकार्य करण्याचा संकल्प केला.
M.Iyangar/S.Kane/P.Kor
अन्न प्रक्रिया उदयोग मंत्रालय
विविध योजनांच्या माध्यमातून केंद्रीय अन्न प्रक्रिया उद्योग मंत्रालय कार्यक्षम पुरवठा साखळीसह अन्न प्रक्रिया तसेच अन्न टिकवून ठेवण्यासाठीच्या पायाभूत सुविधा यांना बळकटी आणण्यात करत आहे मदत
विविध योजनांच्या माध्यमातून केंद्रीय अन्न प्रक्रिया उद्योग मंत्रालय कार्यक्षम पुरवठा साखळीसह अन्न प्रक्रिया तसेच अन्न टिकवून ठेवण्यासाठीच्या पायाभूत सुविधा यांना बळकटी आणण्यात मदत करत आहे आणि त्यायोगे उत्पादन आणि प्रक्रिया क्षमता तसेच काढणीपश्चात नुकसान यांच्या दरम्यान असलेली दरी भरुन काढत आहे अशी माहिती केंद्रीय अन्न प्रक्रिया उद्योग राज्यमंत्री प्रल्हाद सिंह पटेल यांनी आज लोकसभेत लिखित उत्तराद्वारे दिली आहे. वर्ष 2016-17 पासून हे मंत्रालय पंतप्रधान किसान संपदा योजना  ही केंद्र सरकारी क्षेत्रातील सर्वंकष योजना राबवीत असून या योजनेतील घटक योजनांच्या अंतर्गत पूर्ण झालेल्या प्रकल्पांमुळे देशात सुमारे 194 लाख मेट्रिक टन इतकी साठवण आणि प्रक्रिया क्षमता निर्माण झाली आहे असे त्यांनी सांगितले.
आत्मनिर्भर भारत अभियानाचा भाग म्हणून केंद्रीय अन्न प्रक्रिया उद्योग मंत्रालय सूक्ष्म अन्न प्रक्रिया उद्योगांना आर्थिक, तंत्रज्ञानविषयक आणि व्यापारविषयक पाठबळ पुरविण्यासाठी वर्ष 2020-21 पासून केंद्र पुरस्कृत पंतप्रधान सूक्ष्म अन्न प्रक्रिया उद्योगांचे औपचारिकीकरण  ही योजना राबवीत आहे आणि आतापर्यंत या योजनेअंतर्गत 18472 लाभार्थ्यांचे अर्ज मंजूर करण्यात आले आहेत. तसेच 10,900 कोटी रुपयांच्या एकूण खर्चासह 6 वर्षांमध्ये अन्न प्रक्रिया क्षेत्रात दर्जेदार ब्रँड निर्माण करुन अन्न प्रक्रिया क्षमतेचा विस्तार करण्यासाठी सुविधा निर्माण करणे हा केंद्रीय अन्न प्रक्रिया उद्योग मंत्रालयातर्फे राबविण्यात येणाऱ्या केंद्र सरकारी क्षेत्रातील अन्न प्रक्रिया उद्योगांसाठीची उत्पादनाशी संलग्न मदत अनुदान योजनेचा उद्देश आहे. या योजनेच्या विविध प्रकारांच्या अंर्तगत एकूण 180 प्रस्तावांना मंजुरी देण्यात आली आहे अशी माहिती केंद्रीय मंत्री प्रल्हाद सिंह पटेल यांनी दिली.
पंतप्रधान कार्यालय
राजस्थानातील जालोर येथील अपघातात जीवितहानीबद्दल पंतप्रधानांनी व्यक्त केला शोक
नवी दिल्ली, 17 जानेवारी 2021
पंतप्रधान नरेंद्र मोदी यांनी राजस्थानातील जालोर येथील बस अपघातात झालेल्या जीवितहानीबद्दल शोक व्यक्त आहे.
आपल्या ट्विट मधे पंतप्रधान म्हणाले, “राजस्थानातील जालोर येथे झालेल्या बस अपघातामुळे मला तीव्र दु:ख झाले आहे. या दुर्घटनेत अनेक लोकांना आपला प्राण गमवावा लागला. मी त्यांच्या कुटुंबियांबद्ल आपली संवेदना प्रकट करत आहे आणि जखमी झालेल्यांना लवकर बरे वाटावे अशी प्रार्थना करतो.”M.Chopade/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांच्या हस्ते कन्याकुमारी येथे विकास प्रकल्पांचा शुभारंभ
नवी दिल्ली, 1 मार्च 2019
पंतप्रधान नरेंद्र मोदी यांनी आज मदुराई ते चेन्नई दरम्यान धावणाऱ्या तेजस एक्स्प्रेसला हिरवा झेंडा दाखवला. कन्याकुमारी येथे झालेल्या कार्यक्रमात त्यांनी रामेश्वरम ते धनुषकोडीला जोडणारी रेल्वे पुनर्स्थापित करणाऱ्या प्रकल्पाचे तसेच पम्बन पुलाची पुनर्बांधणी करण्याच्या प्रकल्पाचे भूमीपूजन केले. यावेळी पंतप्रधानांनी काही रेल्वे प्रकल्पांचेही उद्घाटन केले.
तामिळनाडूतील धाडसी विंग कमांडर अभिनंदन याचा प्रत्येक भारतीयाला अभिमान वाटतो, असे पंतप्रधानांनी जाहीर सभेला संबोधित करतांना सांगितले.
काही दिवसापूर्वी गांधी शांतता पुरस्कार मिळाल्याबद्दल त्यांनी विवेकानंद केंद्राचे अभिनंदनही केले.
तेजस एक्स्प्रेसही अत्याधुनिक रेल्वे गाड्यांपैकी एक असून, मेक इन इंडियाचे गौरवशाली उदाहरण आहे, असे ते म्हणाले.
1964 च्या आपत्तीनंतर रामेश्वरम-धनुषकोडी रेल्वे मार्गाचे नुकसान झाले होते, मात्र 50 वर्षांहून अधिक काळ या रेल्वे मार्गाकडे कोणतेही लक्ष पुरवण्यात आले नाही. उशिरा का होईना यावर काम सुरु झाले आहे, असे ते म्हणाले.
पंतप्रधान किसान सम्मान निधीचा एक भाग म्हणून 1.1 कोटी पेक्षा जास्त शेतकऱ्यांच्या बँक खात्यात पहिला हप्ता जमा झाला आहे. असे त्यांनी सांगितले. 1 फेब्रुवारी रोजी जाहीर केलेली ही योजना त्याच महिन्यात प्रत्यक्षात उतरली, असे ते म्हणाले. ही योजना सुरु व्हावी म्हणून 24 दिवसात आम्ही अथक 24 तास काम केले, असे त्यांनी सांगितले. श्रमयोगी शेतकऱ्यांना 10 वर्षात साडेसात लाख कोटी रुपये मिळायला हवे होते, असेही ते म्हणाले.
लोकांना सरकारकडून प्रामाणिकपणा, विकास, प्रगती, संधी आणि सुरक्षितता हवी आहे, असे पंतप्रधानांनी सांगितले.
संरक्षण आणि सुरक्षेबद्दल बोलतांना पंतप्रधान म्हणाले की, भारत अनेक वर्ष दहशतवादाच्या संकटाशी सामना करत आहे. मात्र आता भारत दहशतवादासंदर्भात असहाय्य नाही आणि हा मोठा बदल आहे, असेही त्यांनी स्पष्ट केले. हा नवा भारत, दहशतवाद्यांनी केलेले नुकसान व्याजासहित परत करेल, असा ठाम विश्वासही त्यांनी व्यक्त केला. संरक्षण आणि राष्ट्रीय सुरक्षा यासंदर्भात आपण प्रथम भारतीय आणि भारतीयच आहोत, असेही पंतप्रधानांनी स्पष्ट केले.
भ्रष्टाचाराविरोधात केंद्र सरकारने उचललेल्या पावलांविषयी पंतप्रधानांनी विस्तृत माहिती दिली.
B.Gokhale/J.Patankar/D. Rane
(Visitor Counter : 155
संरक्षण मंत्रालय
ओदीशाच्या किनारपट्टीवरून सॉलिड फ्यूएल डक्टेड रैमजेट तंत्रज्ञानाची डीआरडीओने घेतलेली उड्डाण चाचणी यशस्वी
नवी दिल्ली, 8 एप्रिल 2022
संरक्षण संशोधन आणि विकास संस्थेने  08 एप्रिल 2022 रोजी , ओडिशाच्या किनार्यावरील चांदीपूर येथील एकात्मिक चाचणी केंद्रातून घन इंधन वाहिनी रॅमजेट तंत्रज्ञान  चाचणी यशस्वी झाली. या चाचणीने जटिल क्षेपणास्त्र प्रणालीमध्ये समाविष्ट असलेल्या सर्व महत्त्वपूर्ण घटकांचे विश्वासार्ह कार्यान्वयन यशस्वीरित्या दाखवून दिले आणि मोहिमेची सर्व उद्दिष्टे पूर्ण केली.
स्वनातीत वेगाने खूप लांब अंतरावरील हवाई धोके रोखण्यासाठी एसएफडीआर-आधारित प्रक्षेपक असलेली क्षेपणास्त्र सक्षम आहे. आयटीआरने तैनात केलेल्या टेलीमेट्री, रडार आणि इलेक्ट्रो ऑप्टिकल ट्रॅकिंग प्रणालीसारख्या अनेक श्रेणी साधनांद्वारे टिपलेल्या माहितीवरून प्रणालीच्या कार्यक्षमतेची खात्री करण्यात आली आहे. संरक्षण संशोधन आणि विकास प्रयोगशाळा, हैदराबाद यांनी संशोधन केंद्र इमरात, हैदराबाद आणि उच्च शक्ती सामग्री संशोधन प्रयोगशाळा, पुणे.यांच्या सहकार्याने घन इंधन रामजेट तंत्रज्ञान  विकसित करण्यात आले आहे.
एसएफडीआर यशस्वी चाचणीबद्दल संरक्षण मंत्री राजनाथ सिंह यांनी डीआरडीओचे अभिनंदन केले आहे.देशातील महत्वाच्या क्षेपणास्त्र तंत्रज्ञानाच्या विकासासाठी हा एक महत्त्वाचा टप्पा असल्याचे त्यांनी म्हटले आहे. रचना , विकास आणि चाचणीमध्ये सहभाग असलेल्या चमूची प्रशंसा करत, संरक्षण संशोधन आणि विकास विभागाचे सचिव आणि डीआरडीओचे अध्यक्ष डॉ जी सतीश रेड्डी म्हणाले की ,एसएफडीआरच्या यशस्वी चाचणीमुळे हवेतून हवेत मारा करणाऱ्या क्षेपणास्त्रांचा पल्ला वाढवता येईल.
S.Kane/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 221
पंतप्रधान कार्यालय
पंतप्रधान कृषी कर्मण पुरस्कार प्रदान करणार
पीएम किसान योजनेंतर्गत 6 कोटी लाभार्थ्यांना 2 हजार रुपयांचा तिसरा हफ्ता पंतप्रधानांकडून जारी केला जाणार
नवी दिल्ली, 1 जानेवारी 2020
पंतप्रधान नरेंद्र मोदी गुरुवार 2 जानेवारी 2020 रोजी कर्नाटकातल्या तुमकुर येथे एका सार्वजनिक सभेत कृषी कर्मण पुरस्कार आणि प्रशंसा पुरस्कार राज्यांना प्रदान करतील. तसेच प्रगतीशील शेतकऱ्यांसाठी कृषी मंत्र्यांचे कृषी कर्मण पुरस्कारही वितरित करतील.
या कार्यक्रमात पीएम किसान  चा डिसेंबर 2019 ते मार्च 2020 या कालावधीसाठीचा 2000 रुपयांचा तिसरा हफ्ता जारी करण्यात येईल. यामुळे सुमारे 6 कोटी लाभार्थ्याना फायदा होणार आहे. पीएम किसान अंतर्गत 8 राज्ये आणि केंद्रशासित प्रदेशातील लाभार्थ्यांना पंतप्रधानांच्या हस्ते प्रमाणपत्र प्रदान केली जातील.
याच कार्यक्रमात पंतप्रधान तामिळनाडूतल्या निवडक शेतकऱ्यांना खोल समुद्रात मत्स्यनौका आणि फिशिंग व्हेसल ट्रान्स्पाँडर्सच्या चाव्या प्रदान करतील.
कर्नाटकातील निवडक शेतकऱ्यांना त्यांच्या हस्ते किसान क्रेडिट कार्ड वितरित केली जातील.
पंतप्रधान या ठिकाणी आयोजित प्रदर्शनालाही भेट देतील आणि उपस्थितांना संबोधित करतील.
S.Tupe/S.Kane/D.Rane
(Visitor Counter : 150
मंत्रिमंडळ
आफ्रिकेतील विकास सहकार्याबाबत भारत आणि संयुक्त अरब अमिराती दरम्यान सामंजस्य कराराला मंत्रिमंडळाची मंजुरी
नवी दिल्ली, 6 फेब्रुवारी 2019
पंतप्रधान नरेन्द्र मोदी यांच्या अध्यक्षतेखाली केंद्रीय मंत्रिमंडळाने आज आफ्रिकेतील विकास सहकार्याबाबत भारत आणि संयुक्त अरब अमिराती दरम्यान सामंजस्य कराराला मंजुरी दिली. या करारामध्ये आफ्रिकेत विकास भागीदारी प्रकल्प आणि कार्यक्रमांच्या अंमलबजावणीसाठी उभय देशांदरम्यान सहकार्याची रुपरेखा आखण्याचा समावेश आहे.
लाभ :
या करारामुळे भारत आणि आफ्रिकी देशांदरम्यान राजकीय आणि आर्थिक संबंध दृढ करण्यात मदत मिळेल तसेच आपले व्यापक धोरणात्मक हित साधले जाईल.
B.Gokhale/S.Kane/P.Malandkar
(Visitor Counter : 55
कोळसा मंत्रालय
एप्रिल 2021 ते जानेवारी 2022 दरम्यान ऊर्जा क्षेत्राद्वारे कोळसा आयातीत 22.73 मेट्रिक टनांपर्यंत घट
नवी दिल्ली, 23 मार्च 2022
देशांतर्गत कोळसा उत्पादन वाढवण्यासाठी घेतलेल्या धोरणात्मक उपायांमुळे कोळशाच्या वाढीव उपलब्धतेमुळे, एकूण कोळशाची आयात 2019-20 मधील 248.54 मेट्रिक टनावरून 2020-21 मध्ये 215.25 मेट्रिक टनावर घसरली. तसेच, एप्रिल 2021 ते जानेवारी 2022 दरम्यान, कोळशाची आयात 173.32 मेट्रिक टन पातळीपर्यंत खाली आली आहे, जी मागील वर्षीच्या याच कालावधीतील 180.56 मेट्रिक टन होती.
ऊर्जा क्षेत्राद्वारे कोळशाची आयात 2019-20 मधील 69.22 मेट्रिक टन वरून 2020-21 मध्ये 45.47 मेट्रिक टन वर घसरली. तसेच, एप्रिल 2021 ते जानेवारी 2022 या कालावधीत, ऊर्जा क्षेत्राद्वारे कोळशाची आयात 22.73 मेट्रिक टन च्या पातळीवर कमी झाली आहे जी मागील वर्षाच्या याच कालावधीत 39.01 मेट्रिक टन होती.
कोल इंडिया लिमिटेड द्वारे कोळसा पुरवठ्याचा वाटा, जो 2019-20 मध्ये कोळशाच्या एकूण वापराच्या सुमारे 60.8% होता, तो 2020-21 मध्ये 63.3% आणि पुढे 2021-22  मध्ये 64.3% पर्यंत वाढला.
कोळसा आयातीला पर्यायाच्या उद्देशाने कोळसा मंत्रालयात एक आंतर-मंत्रालयीन समिती  स्थापन करण्यात आली आहे. ऊर्जा मंत्रालय, रेल्वे मंत्रालय, जहाजबांधणी मंत्रालय, वाणिज्य मंत्रालय, पोलाद मंत्रालय, सूक्ष्म, लघु आणि मध्यम उद्योग मंत्रालय , उद्योग आणि अंतर्गत व्यापार प्रोत्साहन विभाग , केंद्रीय विद्युत प्राधिकरण , कोळसा कंपन्या आणि बंदरे यांचे प्रतिनिधी या आंतर मंत्रालयीन समितीचे सदस्य आहेत. ही समिती प्रशासकीय मंत्रालयांसोबत मोठ्या मंचावर चर्चा करण्यासाठी एक व्यासपीठ उपलब्ध करून देते जेणेकरुन त्यांना त्यांच्या संबंधित क्षेत्रातील कोळसा ग्राहकांना कोळशाची आयात बंद करायला प्रोत्साहित करण्यासाठी मार्गदर्शन करता येईल. आंतर मंत्रालयीन समितीच्या निर्देशानुसार, कोळसा मंत्रालयाने एक आयात डेटा प्रणाली विकसित केली आहे, ज्यामुळे मंत्रालयाला कोळशाच्या आयातीचा मागोवा घेता येईल.
केंद्रीय कोळसा, खाण आणि संसदीय कामकाज मंत्री प्रल्हाद जोशी यांनी आज लोकसभेत एका लेखी उत्तरात ही माहिती दिली.
The details of coal imported by coal based power plants during the last five years and current year is given below:-

|
|
Year
|
|
Imported coal based power plants
|
|
Blended coal based power plants
|
|
Total coal import by Power Plants
|
|
2016-17
|
|
46.30
|
|
19.87
|
|
66.17
|
|
2017-18
|
|
39.37
|
|
17.04
|
|
56.41
|
|
2018-19
|
|
40.29
|
|
21.37
|
|
61.66
|
|
2019-20
|
|
45.47
|
|
23.75
|
|
69.22
|
|
2020-21
|
|
35.08
|
|
10.39
|
|
45.47
|
|
2021-22 Upto Jan.22
|
|
16.08
|
|
6.65
|
|
22.73S.Patil/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
संरक्षण मंत्रालय
‘अभ्यास’ ड्रोनच्या उड्डाणाची चाचणी यशस्वी
नवी दिल्ली, 22 सप्टेंबर 2020
हीट-अर्थात हाय-स्पीड एक्सपेंडेबल एरियल टार्गेट साधणा-या ‘अभ्यास’या ड्रोनच्या उड्डाणाची चाचणी आज यशस्वी झाली. डीआरडीओ म्हणजेच संरक्षण संशोधन आणि विकास संस्थेच्यावतीने ओडिशातल्या बालासोर इथल्या अंतरिम तळावर ही चाचणी घेण्यात आली. यावेळी दोन निदर्शक वाहनांची यशस्वी चाचणी घेण्यात आली. या ड्रोन-वाहनाचा उपयोग विविध क्षेपणास्त्र यंत्रणेचे मूल्यांकन करण्यासाठी लक्ष्य म्हणून करण्यात येवू शकतो.
‘अभ्यास’ ड्रोनची रचना आणि विकास कार्य एरोनॉटिकल डेव्हलमेंट एस्टॅब्लिशमेंटने  केले आहे. या हवाई वाहनासाठी व्टिन अंडरलंग बूस्टरचा वापर करण्यात आला आहे. लहान गॅस टर्बाइन इंजिनाच्या मदतीने हे उडते. तसेच मार्गदर्शन आणि नियंत्रणासाठी फ्लाइट कंट्रोल कंम्प्यूटर  बरोबरच एमईएमएस आधारित इनर्शल नेव्हिगेशन सिस्टिम  यामध्ये बसविण्यात आली आहे. या वाहनाच्या उड्डाणाचे ‘प्रोग्रॅमिंग’ स्वतंत्रपणे करण्यात आले आहे. या हवाई वाहनाची  सर्व कार्यप्रणाली लॅपटॉपच्या मदतीने जीसीएसवरून ऑपरेट केली जात आहे.
या चाचणीच्या दरम्यान वापरकर्त्याने हे ड्रोन 5किलोमीटर उंचीवर नेणे आवश्यक होते, तसेच 0.5 मॅक इतका वाहनाचा वेग गाठणे गरजेचे होते, या दोन्ही चाचण्यांमध्ये वाहन यशस्वी ठरले. तसेच 30 मिनिटांच्या उड्डाणासाठी वाहनामध्ये 2जी टर्न क्षमता असावी लागते, ही चाचणीही आज ‘अभ्यास’ ड्रोनने पूर्ण केली.B.Gokhale/S.Bedekar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 239
अणुऊर्जा विभाग
स्तनांच्या कर्करोगावरील उपचारांमध्ये योगाभ्यासाचा समावेश रुग्णांसाठी खूपच फायदेशीर- टाटा कर्करोग रुग्णालयाचे संशोधन
स्तनांच्या कर्करोगात योगाभ्यासाचा परिणाम अभ्यासण्यासाठी गटविषयक निकषांविना केलेल्या सर्वात मोठ्या चाचणीमध्ये जीवनाचा दर्जा उंचावत असल्याचे आणि रोगाची पुनरावृत्ती आणि मृत्युची शक्यता कमी होत असल्याचे झाले सूचित
मुंबई, 12 डिसेंबर 2022
टाटा मेमोरियल रुग्णालयाने केलेल्या एका अध्ययनानुसार असे आढळले आहे की स्तनांच्या कर्करोगाने पीडित रुग्णांच्या उपचारांमध्ये योगाभ्यासाचा समावेश अतिशय फायदेशीर आहे. योगाभ्यासाच्या समावेशामुळे डिसिजफ्री सर्वायवल  मध्ये 15% संबंधित सुधारणा आणि ओव्हरऑल सर्वायवल मध्ये 14% सुधारणा दिसून आली आहे.
स्तनांच्या कर्करोग पीडित रुग्णांचे आणि त्यातून बऱ्या झालेल्या व्यक्तींच्या उपचारांचे टप्पे आणि रोगातून बरे होऊन पूर्ववत होत असतानाचे टप्पे यांसारख्या बाबी विचारात घेऊन त्यांना कोणत्या प्रकारचे व्यायाम करणे जमू शकेल याबाबत योगतज्ञ, वैद्यकीय तज्ञ यांच्याबरोबरच भौतिकोपचार तज्ञांकडून माहिती घेऊन अतिशय काळजीपूर्वक योगाभ्यासांच्या या उपचारांची रचना करण्यात आली आहे. योगाभ्यासाच्या नियमावलीत अतिशय सोप्या आणि नियमित विश्रांती काळासह शरीराच्या स्थितीला पूर्ववत करणाऱ्या आसनांचा आणि प्राणायामाचा यात समावेश करण्यात आला. योग्य प्रकारची पात्रता असलेल्या आणि अनुभवी योग शिक्षकांच्या मार्गदर्शनाखाली याची अंमलबजावणी करण्यात आली. त्याशिवाय अनुपालन कायम राखण्यासाठी योगाभ्यासाच्या नियमावली संदर्भातील माहितीपत्रके आणि सीडींचे देखील वितरण करण्यात आले.
प्रतिसादकर्त्यांच्या मोठ्या समूहावर गट निकषरहित अतिशय कठोर पाश्चिमात्य रचनेनुसार केलेले हे अध्ययन असल्याने, योगाभ्यासाचा स्तनांच्या कर्करोगावरील उपचारांमध्ये फायदा तपासून पाहणारी ही सर्वात मोठी वैद्यकीय चाचणी एक अतिशय महत्त्वाचा टप्पा आहे. स्तनांचा कर्करोग केवळ भारतातीलच नव्हे तर जागतिक स्तरावरील महिलांमध्ये आढळणारा कर्करोगाचा अनेकदा दिसून येणारा प्रकार आहे. यामुळे महिलांमध्ये खूप मोठ्या प्रमाणावर म्हणजे दुप्पट प्रमाणात अस्वस्थता निर्माण होते. यातील पहिली भीती असते ती म्हणजे मृत्युची आणि दुसरी भीती असते ती उपचारांमुळे निर्माण होणाऱ्या साईड इफेक्ट्सची आणि त्याला तोंड देण्यासाठी कराव्या लागणाऱ्या बदलांची. अतिशय परिश्रमपूर्वक आणि चिकाटीने योगाभ्यास केल्याने जीवनाचा उत्तम दर्जा कायम राखण्यामध्ये या पद्धतीने आपले श्रेष्ठत्व सिद्ध केले आहे आणि हा रोग पुन्हा होण्याचा आणि त्यामुळे मृत्यु होण्याचा धोका 15% नी कमी होत असल्याचे आकडेवारीमधून दिसून आले आहे.
डॉ. नीता नायर यांनी स्तनांच्या कर्करोगावर योगाभ्यासाच्या चाचण्यांचे परिणाम एका स्पॉटलाईट पेपर चर्चेमध्ये म्हणजे अमेरिकेत दरवर्षी स्तनांच्या कर्करोगावरील सर्वाधिक प्रतिष्ठेची परिषद म्हणून आयोजित होणाऱ्या सॅन ऍन्टानियो ब्रेस्ट कॅन्सर सिंपोसियम या सध्या सुरू असलेल्या परिषदेत सादर केले. या परिषदेमध्ये सादर होत असलेल्या हजारो संशोधन पत्रिकांमधून केवळ काही निवडक संशोधन पत्रिकांचीच स्पॉटलाईट चर्चेसाठी निवड होत असते आणि आपल्या अध्ययनाला त्याच्या उच्च गुणवत्तेमुळे हा मान मिळाला आहे आणि स्तनांच्या कर्करोगावरच्या उपचारात परिणामकारक सहाय्य करणारा पहिला भारतीय उपचार ठरला आहे.
Details of Tata Memorial’s Largest Randomized Trial Testing Effect of Yoga In Breast CancerPIB Mumbai | N.Chitale/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 146
माहिती आणि प्रसारण मंत्रालय
इफ्फी मधील केंद्रीय संचार ब्युरोच्या प्रदर्शनात चित्रपटांमध्ये दर्शविलेल्या स्वातंत्र्य चळवळीचे चित्रण
गोवा/मुंबई, 21 नोव्हेंबर 2022
यावर्षीच्या आंतरराष्ट्रीय भारतीय चित्रपट महोत्सव  मध्ये तंत्रज्ञान प्रदर्शन हा एक नवीन उपक्रम सुरु झाला असून, केन्द्रीय जनसंपर्क कार्यालयाचे  " स्वातंत्र्य चळवळ आणि चित्रपट" हे प्रदर्शन अद्वितीय आणि अविस्मरणीय अनुभवामुळे लोकांच्या आकर्षणाचे स्थान बनले आहे.
केंद्रीय माहिती आणि प्रसारण मंत्री अनुराग सिंह ठाकूर यांच्या हस्ते कम्पाल फुटबॉल मैदानावरील मल्टी-मीडिया डिजिटल प्रदर्शनाचे उद्घाटन आज झाले. हे प्रदर्शन विविध तांत्रिक अविष्कारांच्या माध्यमातून भारताच्या स्वातंत्र्य लढ्याची संपूर्ण गाथा सांगते, असे अनुराग ठाकूर म्हणाले. या प्रदर्शनाला भेट देणाऱ्या प्रत्येकासाठी हा एक प्रेरणास्रोत ठरेल, विशेषतः विद्यार्थ्यांना आपल्या प्रेरणादायी नेत्यांबाबत पुष्कळ माहिती मिळेल, असे त्यांनी सांगितले.
केन्द्रीय जनसंपर्क कार्यालयाच्या पथकाने ‘स्वातंत्र्याचा अमृत महोत्सव’ या व्यापक संकल्पनेअंतर्गत प्रदर्शनाची संकल्पना कॅमेरा-लेन्सच्या रूपात एका दर्शनी भागावर मांडली आहे. प्रदर्शन हॉलमध्ये प्रवेश करताच, एका मोठ्या 12 x 10 फूट एलईडी स्क्रीनवर लोकप्रिय दूरदर्शन मालिका 'स्वराज' ची झलक दिसते, ज्यामध्ये वसाहतवादी राजवटीविरुद्ध लढा देणाऱ्या विविध स्वातंत्र्यसैनिकांचे जीवन आणि योगदान यांचे चित्रण केले आहे.
जरा आणखी पुढे गेल्यावर 1857 चे स्वातंत्र्ययुद्ध, राजा राम मोहन रॉय, नेताजी सुभाषचंद्र बोस, कालापानी, भगतसिंग आणि चंद्रशेखर आझाद यांचे स्वातंत्र्य चळवळीशी संबंधित दुर्मिळ फुटेज प्रदर्शित केले आहेत. यातील बहुतेक फुटेज फिल्म्स डिव्हिजनच्या समृद्ध संग्रहातून प्राप्त आहेत.
केन्द्रीय जनसंपर्क कार्यालयाने डिजिटल फ्लिप-पुस्तकाच्या माध्यमातून सादर केलेल्या पोस्टर्सच्या रूपात भारतीय स्वातंत्र्य संग्रामाचा कालक्रमानुसार प्रवास उलगडत जातो. स्वातंत्र्य संग्रामाचा आवाज बनलेली अनेक स्फूर्तिदायक गीते येथे ऐकता येतात तर साऊंड शॉवर द्वारे भारतीय स्वातंत्र्यलढ्यातील सेनानींची भाषणे देखील आपल्या कानावर पडतात.
नेताजींसोबत कदम बढाये जा’- मार्च हा एक उत्तुंग वास्तव अनुभव आहे, जिथे कोणीही नेताजी सुभाष चंद्र बोस या भारताच्या प्रेरणादायी नेत्यासोबत आझाद हिंद सेनेच्या गणवेशात मार्च करू शकतो आणि स्वतःची प्रतिमा घेऊ शकतो.
1857 च्या स्वातंत्र्ययुद्धावरील इमर्सिव्ह थिएटर हा एक अनोखा अनुभव आहे जो पाहण्यासारखा आणि प्रत्यक्ष अनुभवण्यासारखा आहे, आभासी पण वास्तविकतेचा अनुभव देणारा मंच तुम्हाला काकोरी ट्रेन घटना एका नवीनपद्धतीने दृश्यरूपात पाहायला मदत करतो.
फ्लिप पोस्टर प्रदर्शनात स्वातंत्र्यलढ्याने प्रेरित झालेल्या आणि राष्ट्र उभारणीत योगदान दिलेल्या चित्रपटांचे चित्रण केले आहे. उदयकाल, उपकार, मदर इंडिया, बोस, द फॉरगॉटन हिरो ही यापैकी काही उदाहरणे आहेत.
सीबीसी प्रदर्शनात आझादी क्वेस्ट गेम आणि स्वातंत्र्यसैनिकांच्या जीवनावर नव्याने सुरू झालेली Netflix अॅनिमेशन मालिका देखील प्रदर्शित करण्यात आली आहे.
प्रदर्शनाचा दर्शनी  भाग डिस्कव्हरीच्या जर्नी ऑफ इंडियाने संपतो, ज्यामध्ये देशाने बहुआयामी क्षेत्रात कशी प्रगती केली आहे याची कथा सांगितली आहे.
प्रदर्शन हॉलच्या मध्यभागी जालियनवाला बाग येथील प्रतीकात्मक शहीदी कुंवा किंवा हुतात्म्यांची विहीर आहे, जिथे आपण स्वातंत्र्यसंग्रामातील ज्ञात अज्ञात वीरांना आदरांजली वाहू शकतो.PIB Mumbai | G.Chippalkatti/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 154